Мы ўжо распавялі гісторыі прыхода ў праваабарончую дзейнасць Уладзіміра Малярчука, электрыка з Вілейкі, і сталічнага адваката Таццяны Агеевай. Наступны герой цыкла – Алег Мацкевіч, сын савецкага ваеннага, які таксама меўся прысвяціць жыццё войску – але вучоба ў Беларусі падчас набыцця краінай незалежнасці літаральна зрабіла яго іншым чалавекам. Цяпер Алег Мацкевіч змагаецца ў Барысаве за свабоду мірных сходаў, свабоду слова і за правы людзей з інваліднасцю.